Ένας άντρας μόνος

Πλοκή

Στις 30 Νοεμβρίου 1962, ένα μήνα μετά την κρίση στην Κούβα, ο Τζορτζ Φάλκονερ είναι ένας μεσόκοπος Άγγλος καθηγητής πανεπιστημίου που κατοικεί στο Λος Άντζελες. Ο Τζορτζ ονειρεύεται ότι συναντά το άψυχο σώμα του επί χρόνια συντρόφου του, Τζιμ, στο σημείο του τροχαίου ατυχήματος που στοίχισε την ζωή του Τζιμ πριν από οχτώ μήνες. Αφού ξυπνάει, ο Τζορτζ αρχίζει να παραμιλά αναφέροντας τον πόνο και την κατάθλιψη στα οποία έχει πέσει μετά τον θάνατο του Τζιμ αλλά και την πρόθεσή του να αυτοκτονήσει εκείνο το ίδιο βράδυ.
Ο Τζορτζ λαμβάνει ένα τηλεφώνημα από την αγαπημένη του φίλη Τσάρλι η οποία προβάλλει την αλαζονεία του απέναντί της αλλά και τη δυστυχία του γενικότερα. Ο Τζορτζ οργανώνει την μέρα του βάζοντας τις υποθέσεις του σε μια σειρά και εστιάζοντας στην ομορφιά των μεμονωμένων γεγονότων, με την πίστη ότι έτσι βλέπει τα πράγματα για τελευταία φορά. Κατά καιρούς θυμάται την δεκαεξάχρονη σχέση του με τον Τζιμ.
Κατά την διάρκεια της ημέρας του στο πανεπιστήμιο ο Τζορτζ έρχεται σε επαφή με έναν μαθητή, τον Κένι Πόττερ, ο οποίος δείχνει ένα ενδιαφέρον για τον Τζορτζ και παραβλέπει τα συμβατικά όρια στην συζήτηση φοιτητή-καθηγητή. Ο Τζορτζ δημιουργεί μια απροσδόκητη σχέση με έναν Ισπανό επιβήτορα, τον Κάρλος. Εκείνο το βράδυ ο Τζορτζ συναντά την Τσάρλι για δείπνο. Αν και αρχικά διασκεδάζουν χορεύοντας και θυμούνται τα παλιά, η επιθυμία της Τσάρλι για μια στενότερη σχέση με τον Τζορτζ και η αποτυχία της να καταλάβει την σχέση αυτού με τον Τζιμ εξαγριώνει τον Τζορτζ.
Ο Τζορτζ πηγαίνει σε ένα μπαρ και διαπιστώνει ότι ο Κένι τον έχει ακολουθήσει. Πίνουν αρκετά ποτά, μεθούν υπερβολικά και τελικά επιστρέφουν στο σπίτι του Τζορτζ όπου συνεχίζουν να πίνουν. Ο Τζορτζ λιποθυμά και ξυπνάει στο κρεβάτι με τον Κέννι να κοιμάται στο καναπέ του σαλονιού. Ενώ παρακολουθεί τον Κένι, ο Τζορτζ ανακαλύπτει ότι ο Κένι είχε κοιμηθεί με το όπλο του προκειμένου να αποτρέψει τον Τζορτζ από το να αυτοκτονήσει. Ο Τζορτζ κλειδώνει το όπλο σε ένα συρτάρι, καίει τα σημειώματά του περί αυτοκτονίας και με μια φωνή που ακούγεται στο βάθος εξηγεί ότι έχει ανακαλύψει ξανά την ικανότητα "να αισθάνεται αντί να σκέφτεται". Καθώς ειρηνεύει με την θλίψη του, ο Τζορτζ παθαίνει καρδιακή προσβολή και πεθαίνει.

Παραγωγή

Ο σχεδιαστής μόδας Τον Φορντ, όντας σκηνοθέτης για πρώτη φορά, χρηματοδότησε τον εαυτό του. Η ταινία δίνει έμφαση στον πολιτισμό της δεκαετίας του 1960, ενώ η παραγωγή έγινε από την ίδια ομάδα που σχεδίασε την ταινία Mad Men για την τηλεόραση και τοποθετείται χρονικά στην ίδια περίοδο. Ο πρωταγωνιστής του Mad Men Γιον Χαμ έχει μια φωνητική συμμετοχή ως ο ξάδερφος του εραστή του Τζορτζ. Το σπίτι όπου στην ταινία κατοικεί ο χαρακτήρας του Τζορτζ σχεδιάστηκε το 1948 από τον Τζον Λώτνερ και είναι το πρώτο σπίτι στο οποίο έζησε ο ίδιος ο Λώτνερ.
Η ταινία γυρίστηκε μέσα σε 21 ημέρες.

Βραβεία

Η ταινία ήταν υποψήφια για το βραβείο του Χρυσού Λέοντα στο 66ο Διεθνές Φεστιβάλ Κινηματογράφου της Βενετίας και κέρδισε τον Queer Χρυσό Λέοντα. Ο Κόλιν Φερθ έλαβε το βραβείο Βόλπι Καλύτερου Άνδρα Ηθοποιού σε αυτό το Φεστιβάλ Κινηματογράφου, για την ερμηνεία του στην ταινία. Έλαβε ένα βραβείο BAFTA Καλύτερου Ηθοποιού σε πρωταγωνιστικό ρόλο. Ο Φερθ ήταν επίσης υποψήφιος για Χρυσή Σφαίρα και βραβείο Όσκαρ Καλύτερου Ηθοποιού. Για την ερμηνεία της, η Τζούλιαν Μουρ ήταν υποψήφια για Χρυσή Σφαίρα Καλύτερης Γυναίκας Ηθοποιού. Η ταινία έλαβε το πρώτο βραβείο από το Βέλγικο Συνδικάτο των Κριτικών Κινηματογράφου.
Στις 14 Ιανουαρίου 2010, η ταινία ήταν υποψήφια και τελικά κέρδισε το βραβείο Εξαιρετικής Ταινίας με ευρεία κυκλοφορία στα 21α τηλεοπτικά βραβεία GLAAD.